เตือนมิจฉาชีพ! ส่ง SMS หลอกอัปเดต “เป๋าตัง” ผ่านลิงก์
"ศูนย์ต่อต้านข่าวปลอม" เตือนอย่าหลงเชื่อมิจฉาชีพส่ง SMS ให้กับประชาชน อัปเดตแอปพลิเคชั่นเป๋าตังผ่านลิงก์ ได้ตรวจสอบข้อมูลไม่เป็นความจริง ขอให้ประชาชนอย่าหลงเชื่อข้อมูล สามารถดำเนินการผ่าน App Store และ Play Store และธนาคารไม่มีการส่งลิงก์ผ่าน SMS
ศูนย์ต่อต้านข่าวปลอม เตือนอย่าหลงเชื่อมิจฉาชีพส่ง SMS ให้กับประชาชน อัปเดตแอปพลิเคชั่นเป๋าตังผ่านลิงก์ ได้ตรวจสอบข้อมูลไม่เป็นความจริง ขอให้ประชาชนอย่าหลงเชื่อข้อมูล สามารถดำเนินการผ่าน App Store และ Play Store และธนาคารไม่มีการส่งลิงก์ผ่าน SMS
17 พ.ย. 2565

ศูนย์ต่อต้านข่าวปลอม แจ้งว่า จากกรณีที่มีการส่งต่อข้อความที่ระบุว่า “เป๋าตังส่ง SMS ให้ประชาชนอัปเดตเวอร์ชั่นใหม่” ทางธนาคารกรุงไทย จำกัด (มหาชน) หรือ KTB ได้ตรวจสอบข้อมูลและชี้แจงว่าการอัปเดตแอปพลิเคชัน “เป๋าตัง” สามารถดำเนินการผ่าน App Store และ Play Store เหมือนแอปพลิเคชันอื่นๆ และธนาคารไม่มีการส่งลิงก์ผ่าน SMS ให้ประชาชนอัปเดตแอปพลิเคชัน หรือกรอกข้อมูลแต่อย่างใด
ดังนั้นขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อ ในช่องทางสื่อสังคมออนไลน์ต่างๆ